Mária Anna Habsburská (1610 – 1665)

Mária Anna Habsburská (* 13. január 1610, Graz, Rakúsko – † 25. september 1665, Mníchov, Nemecko) bola rakúska arcivojvodkyňa a vydatá bavorská vojvodkyňa a regentka.

 Životopis 
Narodila sa ako piate dieťa habsburského následníka trónu Ferdinanda II. Štýrskeho a jeho prvej manželky Márie Anny Bavorskej.

15. júla 1635 sa vo Viedni vydala za bavorského kurfirsta Maximiliána I. (* 1573 - † 1651) z rodu Wittelsbachovcov, manželstvo bolo šťastné.

Mária Anna sa veľmi zaujímala o politiku a je považovaná za veľmi zdatnú a obratnú ženu. Stála po manželovom boku a bola mu nápomocná vo vladárskych povinnostiach. Po Maximilianovej smrti v roku 1651 preukázala svoje vrodené schopnosti i získané skúsenosti ako regentka za staršieho syna Ferdinanda Mária.

 Deti 
 Ferdinand Mária (* 31. október 1636 - † 26. máj 1679), kurfirst ∞ 1652 princezná Henrietta Adela Savojská (1636 – † 1676)
 Maximilián Filip (* 30. september 1638 - † 20. marec 1705), bavorsko-leuchtenbergský vojvoda ∞ 1668 princezná Mauricienne Fébronie de La Tour-d'Auvergne (* 1652 – † 1706)

 Genealógia 

 Literatúra 
 Dieter Albrecht: Maximilian I. von Bayern 1573-1651, Oldenbourg Wissenschaftsverlag, 1998, Ss. 935 ff., 991
 Wolfgang Schallerer: Ehren-Rueff der Durchleuchtigisten Chur-Fürstin Maria Anna, Schell, 1666

 Iné projekty 

 Externé odkazy 
 Mária Anna Habsburská na ingolstadt.de
 Mária Anna Habsburská na thepeerage.com

 Zdroj 


Kategória:Habsburgovci
Kategória:Regentky
Kategória:Arcivojvodkyne
Kategória:Osobnosti z Grazu